หนุ่มมือยิงสาวสทิงพระดับเข้ามอบตัว ให้การรับสารภาพ ก่อนถูก ตร.ปล่อยตัว 
หนุ่มมือปืนที่ก่อเหตุยิงสาวสทิงพระตายคาป่าหญ้าหน้าบ้าน เข้ามอบตัวกับตำรวจ สภ.สทิงพระ พร้อมให้การรับสารภาพว่าลงมือยิงผู้ตายจริง แจ้งข้อหาฆ่าคนตายโดยเจตนา ก่อนปล่อยตัวกรณีเมื่อคืนของวันที่ (8 ก.ค.63) เกิดเหตุยิงกันตายภายในพัก บ้านพักในพื้นที่หมู่ 1 ตำบลกระดังงา อำเภอสทิงพระ จ.สงขลา โดยที่เกิดเหตุ เป็นบ้านปูนชั้นเดียว พบศพผู้เสียชีวิตนอนหงายจมกองเลือดอยู่บริเวณ ป่าหญ้าหน้าบ้าน ทราบชื่อนางสาวแก้วตา หนูแก้ว อายุ 35 ปี ถูกยิงด้วยอาวุธปืนขนาด 9 มม. เข้าบริเวณแก้มขวา 1 นัด ทะลุข้าง ลำคอ 1 นัด และ บริเวณขาขวา 1 นัด รวม 3 นัดส่วนคนร้ายทราบชื่อ คือ นายสมชาย ชัยเจริญ อายุ 38 ปีมีอาการทางจิตประสาท กินยารักษาของโรงพยาบาลจิตเวช สงขลา อยู่ ก่อนเกิดเหตุ น.ส.แก้วตา ผู้เสียชีวิต ได้ทะเลาะกับนายสมชาย คนร้าย ถกเถียงกัน นายสมชาย จึงใช้อาวุธปืนยิง น.ส.แก้วตา จนถึงแก่ความตายก่อนหลบหนีไป ตามข่าวที่เสนอไปแล้วนั้นความคืบหน้าล่าสุด เมื่อวันนี้ 9 ก.ค.63 นายสมชาย ผู้ต้องหาใช้อาวุธปืนยิง น.ส.แก้วตา จนเสียชีวิต เข้ามอบตัวต่อพนักงานสอบสวน โดยมี พ.ต.อ.วิชัย วิชย่านฤพล ผกก.สภ.สทิงพระ พ.ต.ท.ขันติ สังสะณา รอง ผกก. (สอบสวน) สภ.สทิงพระ ร.ต.อ.จิรพจน์ บัวปาน รอง สว.(สอบสวน) สภ.สทิงพระ ได้ควบคุมตัวผู้ต้องหาสอบปากคำหลายชั่วโมงรอง สว.(สอบสวน) สภ.สทิงพระ กล่าวว่า หลังจากสอบปากคำ นายสมชาย ชัยเจริญ ผู้ต้องหาได้รับสารภาพว่าเป็นผู้ลงมือยิงเอง หลังจากนั้น จนท.ได้ได้ปล่อยตัว นายสมชาย ตามสิทธิ์ทางกฎหมาย เพราะผู้ต้องหาเข้ามามอบตัวก่อนถูกอนุมัติออกหมายจับ และลงบันทึกต่อหน้าพนักงานสอบสวนและหน้าทนายความของผู้ต้องหา และให้ผู้ต้องหามารายงานตัวต่อพนักงานสอบสวนทุกเดือน นับจากวันที่ลงบันทึกประจำวันไว้ โดยได้แจ้งข้อหาฆ่าผู้อื่นโดยเจตนาล่าสุดทาง พ.ต.อ.ดุสิต พรหมสิน ผกก สส.ตำรวจภูธร จังหวัดสงขลา เปิดเผยว่า เปิดเผยว่า สาเหตุของคดีนี้เนื่องจากผู้เสียชีวิตและผู้ก่อเหตุอยู่บ้านติดกันและมีเรื่องทะเลาะวิวาทกันมาตลอด และเมื่อคืนวันเกิดเหตุ ผู้ก่อเหตุได้นั่งกินข้าวอยู่กับลูกภายในบ้าน และผู้เสียชีวิตใช้ไฟฉายส่องเข้าไปในบ้านโดนหน้าของผู้ก่อเหตุทำให้ผู้ก่อเหตุ บอกว่าและมีการทะเลาะวิวาทขึ้น สำหรับผู้เสียชีวิตนั้นก่อนหน้านี้ได้ตักเตือนคนร้ายที่มีศักดิ์เป็นน้องเขย ของผู้เสียชีวิตว่าอย่าไปยุ่งเรื่องยาเสพติด และมีปากเสียงกันอย่างรุนแรงในวันที่เกิดเหตุ ทำให้คนร้ายก่อเหตุใช้อาวุธปืนยิงเสียชีวิตดังกล่าว โดยหลังจากก่อเหตุบิดาของผู้ก่อเหตุได้ติดต่อเจ้าหน้าที่เพื่อเข้ามอบตัวกับตำรวจ เบื้องต้นคนร้ายได้ยอมรับสารภาพว่าเป็นคนใช้อาวุธปืนยิงผู้เสียชีวิตจริงขณะที่ ญาติของนางสาวแก้วตา ผู้เสียชีวิต ยังไม่ทราบเรื่องการปล่อยตัวแต่อย่างใด เพราะกำลังยุ่งอยู่กับการจัดงานศพ.
หนุ่มมือปืนที่ก่อเหตุยิงสาวสทิงพระตายคาป่าหญ้าหน้าบ้าน เข้ามอบตัวกับตำรวจ สภ.สทิงพระ พร้อมให้การรับสารภาพว่าลงมือยิงผู้ตายจริง แจ้งข้อหาฆ่าคนตายโดยเจตนา ก่อนปล่อยตัว 
ยิงสาวสทิงพระ,ยิงกันตาย,หนุ่มป่วยทางจิต,ฆ่าสาวสทิงพระ,สภ.สทิงพระ,สงขลา,ผู้ต้องหามอบตัว,ข่าวทั่วไป